הישראלים (תוכנית טלוויזיה)

הישראלים היא תוכנית טלוויזיה קומית ישראלית בכיכובה של "שלישיית מה קשור" ובקריינותו של דן כנר, ששודרה לראשונה בערוץ 2 במסגרת הזכיינית "רשת" בשנת 2007, ומאוחר יותר בשידורים חוזרים בערוץ הוט קומדי סנטרל.

הפקה ושידור
התוכנית מורכבת מסדרה של מערכונים בידוריים וסאטיריים, המציגים את האנשים הטיפוסיים שחיים בישראל, ואת המציאות הישראלית המיוחדת.

בתוכנית ניכרת השפעה מן הסרט "אמלי" של ז'אן פייר ז'נה, בנוסף משתמשת בפורמט שהוצג קודם לכן בסדרה הבריטית "הממלכה הקטנה".

התוכנית שודרה לראשונה ב-12 בפברואר 2007, פרק הבכורה רשם 30.3% מדרוג (רייטינג), גם שני הפרקים הבאים רשמו רייטינג של מעל 30%, אך בהמשך הרייטינג ירד בהדרגה עד כ-19%.

במאי 2007, "רשת" ביקשה להפיק עונה שנייה, אך "שלישיית מה קשור" כבר החלה לעבוד על התוכנית "מה קשור" בערוץ 3 של HOT.

דמויות

שלום מיכאלשווילי 
 חווה: מזכירה בלשכת התעסוקה. עושה הכול על מנת לסדר לחיים (ציון ברוך) עבודה אך נכשלת בכך ובסוף הסדרה מפטרים אותה והיא עוברת לעבוד כמתדלקת.
 דוקטור גרוס: פסיכולוג המשועמם ממטופליו, שמנצל אותם לתועלתו האישית.
 יגאל: חבר של עמיר, בעלה של רווית.
 אליהו: סגן ראש הממשלה. מציל את המצב בכל פעם שראש הממשלה מחליט משהו בחיפזון.
 שלום: ערס, בן זוגה של ריבי. בטוח שהוא מכיר אותה הכי טוב, אך ההפך הוא הנכון.
 פרופסור מירון: מרצה באוניברסיטה שבה סלים הוא הערבי היחיד. מנצל את יציאותיו של סלים לשם הצגת דעותיו הימניות.
 אביגדור "מילה אחת": מורה נהיגה רוסי שאומר רק מילה אחת כל פעם.
 גלית: רכלנית, שלצערה, כל מי שהיא מרכלת עליו נמצא מאחוריה. עובדת בסוכנות ביטוח.
 מרציאנו: עוזרו הנאמן של רמי המאמן (אסי ישראלוף) לא חכם במיוחד ונוטה לעצבן את המאמן. באחד המערכונים נראה שהוא נמשך אליו.

ציון ברוך 
 רווית: אם לתינוק, אשתו של עמיר (אבי גרייניק), מתפארת בילדה הקטן אך מתקשה בגידולו.
 רפי: רופא במחלקה של דוקטור קונפינו אשר מנסה תמיד להציל את המצב ללא הצלחה.
 שמעון: בעל דוכן פלאפל, מנסה לקדם את דוכנו לשנות האלפיים ולהתנהג כדוכן בקניון.
 מוקה: בעל משרה בכירה במשרד ראש הממשלה. תמיד מוקפץ לישיבות מאיזשהו מקום.
 שמואל: מנהל מפעל הקפיצים "קפצו לי". בוס מעצבן שנוהג לפטר אנשים רבים.
 ריבי: חברתו של שלום. בטוחה שהוא מכיר אותה הכי טוב.
 אשתו של אביגדור: עקרת בית. נוהגת לגעור באביגדור.
 חיים: מובטל, החותם בלשכת התעסוקה, ומסרב לקבל את העבודה בתור מתדלק ועושה הכול על מנת לא לעבוד אך בסוף הסדרה מתקבל ועובד בהסבות מקצועיות.

אסי ישראלוף 
 סלים: הערבי היחיד באוניברסיטה. יוצא לשירותים תכופות.
 מזל: מזכירה בלשכת התעסוקה, מומחית להסבות מקצועיות. בסוף הסדרה עובדת בתור פקידה בלשכה. 
 דוקטור קונפינו: רופא אשר מאמין בהזדמנות שווה לכל אחד ומנסה להיות פוליטיקלי קורקט ככל האפשר גם כשזה עולה לו בפגיעה במטופלים. נהרג בסוף הסדרה.
 ראש הממשלה: אדם שמחליט החלטות חפוזות ובעל מצבי רוח משתנים.
 רמי המאמן: מאמן כדורגל. מתמודד עם בעיה אחרת בכל פעם, נוהג להגיד "אל תטריף אותי! אל תטריף לי את רבי!" ומסיים כל מערכון בכך שהוא הולך להתקלח ללא תחתונים.
 המוכר: מוכר בכל דוכן ששלום מגיע אליו כדי לקנות משהו לריבי.
 עמוס מהרכש: אדם אשר גלית (שלום מיכאלשווילי) מרכלת עליו כל הזמן.
 אברם: אב הבית במפעל הקפיצים "קפצו לי". בסוף הסדרה מפוטר מהעבודה ומוחלף ברובוט.
 חבר של אביגדור: מדבר ללא הפסקה וחברו אביגדור מתקשר איתו בכל פעם במילה אחת בלבד.

שחקנים אורחים
שרון טייכר
אבי קושניר
שירז טל
אוולין הגואל
עמי סמולרצ'יק
אבי גרייניק
אפרת בוימולד
גבי עמרני
שמוליק כהן
שירי גדני
מיקי לאון
ננסי ברנדס
אסי דיין
עודד קטש
דן גלזר
דני קרפל
בני כרמלי

קישורים חיצוניים

 האתר הרשמי של "הישראלים" ברשת
ביקורות
 
 
 מתן אהרוני, הישראלים - כך אנו לא נראים, מתוך המגזין טי וי ישראל.

הערות שוליים

רשת: תוכניות וסדרות
ערוץ 2: תוכניות וסדרות
סדרות טלוויזיה ישראליות שעלו לשידור בשנות ה-2000
סאטיריות
תוכניות מערכונים בטלוויזיה בישראל